b'\n_START_ARTICLE_\nGennadi Maslajev\n_START_PARAGRAPH_\nGennadi Aleksandrovit\xc5\xa1 Maslajev (s. 21. marraskuuta 1958 Gorki, nyk Ni\xc5\xbeni Novgorod) on ven\xc3\xa4l\xc3\xa4inen jalkapallovalmentaja ja -tuomari sek\xc3\xa4 entinen pelaaja. H\xc3\xa4n toimii kakkosdivisioonaseura FK Ni\xc5\xbeni Novgorodin p\xc3\xa4\xc3\xa4valmentajana._NEWLINE_Omalla pelaajaurallaan puolustajana ja keskikentt\xc3\xa4miehen\xc3\xa4 pelannut Maslajev pelasi kotikaupunkinsa nyttemmin jo toimintansa lopettaaneessa Ni\xc5\xbeni Novgorodin Lokomotivissa vuosina 1987\xe2\x80\x931993 ja toimi joukkueen kapteenina. Lopetettuaan pelaajauransa Maslajev toimi tuomarina, p\xc3\xa4\xc3\xa4asiassa avustavana erotuomarina, vuosina 1996\xe2\x80\x932001. H\xc3\xa4n joutui toimimaan linjamiehen\xc3\xa4 my\xc3\xb6s Lokomotivin ottelussa. Sittemmin h\xc3\xa4n toimi pelaajauransa seurassa Lokomotivissa apuvalmentajana ja vuosina 2002\xe2\x80\x942003 sek\xc3\xa4 2005 p\xc3\xa4\xc3\xa4valmentajana.'